Stripper (שיר של אקילה לאורו)

"Stripper" (בעברית: "חשפנית") הוא שיר באנגלית ובאיטלקית של הזמר האיטלקי אקילה לאורו. השיר זכה בקדם הסן מרינזי לאירוויזיון 2022, Una voce per San Marino, ב-19 בפברואר 2022, וייצג את המדינה באירוויזיון בטורינו, איטליה. "Stripper" הוגדר על ידי לאורו כשיר פאנק רוק, על-אף שלאחר מכן הסתייג מכך והצהיר כי אין בכוונתו להגדיר את הז'אנר שלו. לדבריו, מילות השיר שלובות במוטיבים פמינסטיים, ומנסות לשבור כמה סטריאוטיפים על נשים שהיו במערכות יחסים רומנטיות רבות. ב-5 באפריל 2021 אישרה SMRTV את השתתפותה של סן מרינו באירוויזיון 2022. בנוסף, היא הצהירה כי בניגוד לשנותיה הקודמות של המדינה בתחרות, הנציג לתחרות יבחר באמצעות הקדם החדש, "Una voce per San Marino".‏ ב-22 בספטמבר אותה השנה הסבירה רשות השידור את פורמט האירוע, שהתקיים בין החודשים דצמבר–פברואר 2022. כול האמנים המתחרים חולקו לשתי קבוצות, מקומיים וזרים. האמנים הזרים, שלא היו אזרחי המדינה, הוזמנו לאודישן פרטי עם מפיקי האירוע. שלב האודישנים התקיים ב-13–17 בדצמבר 2021 וב-3–11 בינואר 2022, בתיאטרון טיטאנו שבעיר סן מרינו. לאחר מכן 60 האמנים שהעפילו לשלב הבא בתחרות, התחלקו לשלושה מקצים, כשבכול אחד השתתפו 20 מתחרים מקבוצת הזרים. שלושת המשתתפים שקיבלו את מרב הנקודות עלו לשלב הגמר של קבוצה זו, ואילו חמישה נוספים עברו למשדר גלגל ההצלה, שהתקיים ב-17 בפברואר 2022. מתוך שלב הגמר של האמנים הזרים, ששודר לאחר גלגל ההצלה, העפילו שבעה לגמר הקדם. ב-16 בפברואר התקיים משדר הגמר של האמנים המקומיים. שישה מוזיקאים אזרחי סן מרינו התחרו על שלושת המקומות הפנויים בגמר הקדם. הוא התקיים ב-19 בפברואר, ביום שבת. שלושת האמנים שהגיעו למקומות הראשונים יזכו ב-1,000, 2,000 ו-7,000 אירו בהתאמה. חבר השופטים בשלב הגמר הורכב מאמיליו מונדה, רוברטה פקאני, רוברטו קוסטה, סטיב ליון, מאוריציו ראימו, נאבוק ומימו פאגנלי. לאורו נמנה בין עשרת המתמודדים המקומיים, שהעפילו לגמר באופן אוטומטי. ב-19 בפברואר, עם סיום הקראת התוצאות, זכה בקדם האומי לאירוויזיון 2022. המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי סן מרינו תופיע בחלק הראשון של חצי הגמר השני. לאחר שפורסמו כל השירים המתחרים לתחרות 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. סן מרינו הופיעה שביעית, לאחר מלטה ולפני אוסטרליה. ב-12 במאי 2022 ביצע לאורו את "Stripper" על בימת חצי הגמר השני של אירוויזיון 2022. הוא נכשל בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומו בגמר היה 14 עם 50 נקודות. מידע על היצירה "Stripper" באתר Discogs מילות השיר "Stripper" באתר Genius סרטון השיר "Stripper" באתר יוטיוב Scarpone, Cristian (2022-02-21). ""My heart is his sex toy" — Achille Lauro says "Stripper" is a feminist anthem about being yourself despite judgment from others". Wiwibloggs (באנגלית אמריקאית). נבדק ב-2022-03-03.{{cite web}}: תחזוקה - ציטוט: url-status (link) Adams, Oliver (5 באפריל 2021). "San Marino confirms Eurovision 2022 participation with new national final format 'Una voce per San Marino'". Wiwibloggs. נבדק ב-25 באוקטובר 2021. {{cite web}}: (עזרה) Golightly, Thomas (2022-01-16). "🇸🇲 San Marino: 60 Semi-Finalists for Una Voce per San Marino to be Revealed on Monday". Eurovoix (באנגלית בריטית). נבדק ב-2022-01-16. Granger, Anthony (2021-12-31). "🇸🇲 San Marino: Full Una Voce Per San Marino Jury Line-Up Revealed". Eurovoix (באנגלית בריטית). נבדק ב-2021-12-31. Farren, Neil (22 בספטמבר 2021). "🇸🇲 San Marino: Una Voce per San Marino Details Revealed". Eurovoix. נבדק ב-25 באוקטובר 2021. {{cite web}}: (עזרה) ""Una voce per San Marino", annunciati i primi giurati della finale per la categoria "Emergenti"" (הודעה לעיתונות) (באיטלקית). SMRTV. 16 בנובמבר 2021. נבדק ב-16 בנובמבר 2021. {{cite press release}}: (עזרה) "Turin, Italy, to host the 66th Eurovision Song Contest in May 2022 🇮🇹". Eurovision.tv. EBU. 8 באוקטובר 2021. ארכיון מ-9 באוקטובר 2021. נבדק ב-10 באוקטובר 2021. {{cite web}}: (עזרה) "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2022: Which Semi-Final is your country performing in? 🇮🇹". Eurovision.tv. EBU. 2022-01-25. נבדק ב-2022-01-25. Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית) Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022